《赠许德容》
明代·卞荣

少年赤手能缚虎，踏遍东华软红土。
缠头百万轻买笑，挽弓两石漫好武。
江南风月谁平分，拂衣归卧龙山云。
姑苏台下为别墅，招要三友咏五君。
金屏如花人去早，北里薰天迹如扫。
平章不必唤张侯，来往风流成二老。

作者简介：卞荣（1418—1487）明代官员、学者。字伯华，江苏江阴人。正统十年进士，仕至户部郎中。工诗善画，世称“卞郎中画”。